open-index/open-wikipedia-markdown huggingface dataset:
Federico García López

**Federico García López** (Zaragoza, 1949) ye un incheniero y politico aragonés que estió consellero d'Agricultura, Ganadería y Medio Ambient d'o Gubierno d'Aragón.

## Biografía
Naxiu de Zaragoza en 1949, ye incheniero agronomo por a Escuela Tecnica Superior d'Incheniers Agronomos de Madrit. En 1973 prencipió a treballar como incheniero agronomo en o Ministerio d'Agricultura, a on tenió diferents cargos en l'Instituto Nacional de Reforma y Desarrollo Agrario en as delegacions de Soria, Uesca y Zaragoza, respectivament.

Prencipió a treballar en a Diputación Cheneral d'Aragón en l'anyo 1979, desempenyando, entre atros, os puestos de director cheneral d'Agricultura y director cheneral d'Estructuras y Regadíos d'o Departamento d'Agricultura, secretario cheneral tecnico d'o  Departamento de Presidencia y Relacions Institucionals, director cheneral d'Afers Comunitarios, director cheneral de Promoción Economica y Afers Comunitarios, chefe d'o Servicio de Programación Economica y Documentación y chefe d'o Servicio d'Acción Exterior d'o Departamento d'Economía, Hicienda y Emplego. Entre chulio de 2011 y chinero de 2012 estió Consellero d'Agricultura, Ganadería y Medio Ambient d'o Gubierno d'Aragón en l'executivo d'a popular Luisa Fernanda Rudi.

## Referencias

## Vinclos externos
*  En Linkedin
Dolmen de Tella

Lo **dolmen de Tella**, **de la Piedra de Vasar** u **de Losa de la Campa** ye un dolmen perfectament conservato situato en Tella, en lo municipio de Tella-Sin, en la comarca de Sobrarbe (Uesca, Aragón). Lo tumbalo que lo rodiaba cuasi ha desapareixito. Ye a una altitaria de 1.241 metros.
	
Fue identificato en 1954, y escavato por l'arqueologo Antonio Beltrán, que i trobó restas d'un cranio y dients. 

## Acceso
Lo dolmen ye visible dende un aria de descanso que i hai en la carretera que va dende la carretera A-138 enta lo lugar de Tella.

## Referencias
Condau de Bács-Kiskun

O **condau de Bács-Kiskun** (en hongaro *Bács-Kiskun vármegye*) ye un condau d'Hongría. Se divide en 11 districtos y la suya capital ye Kecskemét. Teneba una población de 488.547 habitants en 2025 en una superficie de 8.444,89 km2 con una densidat de 57,9 hab./km2.

## Districtos
O condau se subdivide en 11 districtos (en hongaro *járás*):

## Se veiga tamién
* Condaus d'Hongría.

## Referencias

## Vinclos externos
Dolmen d'a Capilleta

O **dolmen d'a Capilleta** ye una estructura megalitica u dolmen d'o III milenio a.&nbsp;C. que se troba a 840 m d'altaria en a redolada d'a localidat de Paúls de Sasa en a sierra de Guara en a provincia de Uesca.

## Acceso

Recibe o suyo nombre por trobar-se chunto a la capilleta de Sant Isidoro amán de Paúls de Sasa. Salindo por carretera de Paúls de Sasa y poco antis d'o cruce que da acceso a la localidat d'o Coscollar ye sinyalau un sendero que leva en pocos metros enta o dolmen d'a Capilleta, situau en un chicot tozal.

## Descripción
Parcialment destruyiu por fainas agrícolas, o dolmen d'a Capilleta conserva dos grans losas, que daban forma a la cambra. O suyo prencipal rasgo ye a inscripción circular en a cara interna d'una d'as losas. En as excavacions de l'anyo 1987 se i troboron un rico aixovar compuesto por puntas de flecha de pedrenya y colgants de piedra y ueso.

## Referencias

## Bibliografía
*  *La arquitectura megalítica*. Almudena Domínguez Arranz, Mª José Calvo Ciria. Instituto de Estudios Altoaragoneses. Deputación de Uesca; 1990; ISBN 978-84-86856-26-7-
*  *Excavaciones en el dolmen de la Capilleta (Paúles de Sarsa, Aínsa, Huesca)*. Mª José Calvo. Arqueología Aragonesa 1986-1987; pp. 89-90.
Tumbalo

Un **tumbalo** (d'o griego antigo *τύμβος*) ye o nombre que recibe un muntón de tierra y piedras devantau sobre una u cuantas tombas y que se remonta a la epoca d'as edaz de Piedra, de Bronce y de Fierro.

Orichinariament se componeba d'una pila de rocas que recubriban dreitament o cuerpo, pero a suya estructura fue modificada a o largo d'os sieglos y istos enterramientos fuoron cubiertos por tierra dica formar veritables tozals artificials, creixendo de grandaria dica plegar a tornar-se en cambras funerarias en as que reposaban tanto o guerrero muerto como a suyas armas y as suyas prencipals pertinencias. En ocasions ahuespaban l'enterramiento d'a saber-los individuos. L'aparición d'os tumbalos ye por un regular relacionada con una forma de reivindicación de dreitos sobre as tierras en as que s'ubicaban. Cuanto menos visibles dende luent yeran os asentamientos, mas visibles se feban os tumbalos, a modo d'indicadors de que o territorio yera ocupau.

## Referencias
Perth (Australia Occidental)

**Perth** ye un municipio y ciudat australiana, que ye la capital d'o estau de Australia Occidental.

A suya población yera de 2.125.114 habitants en o 2020 en una superficie de 5.386 km², estando a cuarta ciudat  mas poblada d'Australia.

## Vinclos externos
Central Intelligence

***Central Intelligence*** (títol orichinal en anglés, en aragonés ***Central d'Intelichencia***, estrenada en Aragón con o títol d***'Un espía y medio***) ye una cinta de cine de comedia d'acción coproducida por o cine estausunidense y lo cine chinés, estrenada l'anyo 2016, dirichida por Rawson Marshall Thurber seguntes un guión adaptau por Ike Barinholtz, David Stassen y Rawson Marshall Thurber (basau en una historia d'Ike Barinholtz y David Stassen), con una banda sonora orichinal de Theodore Shapiro y Ludwig Göransson, una dirección de fotografía de Barry Peterson, una producción cinematografica de Scott Stuber, Peter Principato, Paul Young y Michael Fottrell ta las productoras New Line Cinema, RatPac Entertainment, Perfect World Pictures, Bluegrass Films y Principato-Young Entertainment y un elenco d'o cual en fan parte, entre d'atros actors, Kevin Hart, Dwayne Johnson, Sione Kelepi, Amy Ryan, Aaron Paul, Danielle Nicolet, Timothy John Smith, Megan Park, Thomas Kretschmann, Jason Bateman, Dylan Boyack, Melissa McCarthy, Kumail Nanjiani, Ryan Hansen y Slaine.

En 1996, Calvin "The Golden Jet" Joyner ye un atleta que ye recebindo un homenache en o suyo instituto, cuan un grupo d'alumnos farutes fa apareixer en a pista esportiva a Trevor Olson, qui tien problemas d'obesidat, chichano de raso en a pista. Joyner y a suya novia, Maggie Johnson, son os solos que amuestran bella solidaridat con él y no s'en ríen, y mesmo Joyner li da la suya chaqueta ta que se tape; Olson li da las gracias y fuye. En 2016, 20 anyos dimpués, Joyner ye casau con Maggie, sin fillos, treballando como contable en una empesa, y ye insatisfeto con o suyo treballo y con a suya vida en cheneral. S'ha convocau a fiesta d'aniversario d'a graduación y Calvin y Maggie deciden ir-ie, pero ixe mesmo día Trevor li demana amistat a Calvin por Facebook, con o nombre de "Bob Stone". Cuan se troban en un bar, Trevor s'ha convertiu en un hombre bien musculoso y atractivo, y dimpués d'una nueit de divertsión li demana a Calvin aduya ta veyer bellas informacions en o suyo ordinador. A lo dís siguient compareixe en casa de Calvin un grupo d'achents d'a Central Intelligence Agency lideraus por Pamela Harris que li explican que Trevor ye en realidat un achent traidor a lo suyo país y que lo son buscando, y li demanan aduya ta capturar-lo. Calvin accepta, pero a la vegada siente que lo suyo amigo no ye culpable, y iste li insiste en que lo traidor ye un atro achent, y finalment cooperan toz dos ta trobar a lo culpable, encara que de vegadas Calvin pasa informacions a la CIA.

Ye una cinta que s'ambienta en Boston (Massachusetts) en 1996 y 2016, y las suyas escenas se filmoron en Boston, Burlington, Lynn, Malden, Somerville y Winchester (Massachusetts) y en Atlanta (Cheorchia), amás d'en os New England Studios en Devens, tamién en Massachusett, y lo CBS Studio Center en Los Angeles (California).

## Elenco

## Se veiga tamién
* Cine en 2016.
* Cintas de 2016.

## Referencias

## Vinclos externos
*  ''Central Intelligence'' en Internet Movie Database.
Espés

**Espés** puet fer referencia a os siguients lugars d'o municipio de las Pauls:

* **[[Espés d'Alto]]**.
* **[[Espés de Baix]]**, tamién a sobén simplament conoixiu como **Espés**.

## Se veiga tamién
* Leyenda d'o Barón d'Espés.
Paseyo d'as Estrelas de Carinyena

O **paseyo d'as Estrelas** u **paseyo d'a Fama** ye lo nombre que se li da a una part de l'avenida de l'Exercito en a ciudat aragonesa de Carinyena (Campo de Carinyena, Aragón), frent d'o Museu d'o Vin y d'as oficinas d'a Denominación d'Orichen Protechida Carinyena. Ye concebida como emulación d'o paseyo d'a Fama de Hollywood en a ciudat californiana de Los Angeles, en Estaus Unius, y lo suyo obchectivo ye de fer un homenache a personalidaz destacadas en os suyos campos respectivos y que, amás, tiengan bella relación con a comarca aragonesa d'o Campo de Carinyena y con o vin.

Encara que con orichen a precipios d'os anyos 2010, a iniciativa nomás se fació efectiva que en l'anyo 2014, y dende alavez as personalidaz que visitan a denominación d'orichen Carinyena u son convidaus d'honor a la Fiesta d'a Vendema deixen a impresión d'os suyas mans en una losa con una fuella de vit, colocada en l'avenida de l'Exercito frent a las oficinas d'a denominación d'orichen.

## Personalidaz d'o paseyo d'as Estrelas
* 2014: David Trueba, escritor y director cinematografico.
* Gabino Diego, actor.
* Miguel Ángel Lamata, director cinematografico.
* Paula Ortiz, directora cinematografica.
* Elvira Lindo, escritora.
* Eduardo Noriega, actor.
* Luisa Gavasa, actriz.
* José Ramón de la Morena, periodista.
* Cristina del Valle, cantaire y activista.
* Santiago Segura, actor y director cinematografico.
* Manuel Vilas, escritor.
* Antón Castro, escritor y periodista.
* Theresa Zabell, esportista.
* Fernandisco, presentador de televisión.
* Antonio Resines, actor.
* Leo Harlem, humorista.
* Itziar Miranda, actriz.
* Nacho Rubio, actor.
* Roberto Brasero, meteorologo.
* Luz Gabás, novelista.
* Norma Ruiz, actriz.
* Jorge Usón, actor,
* Salomé Jiménez, actriz.
* Miguel Ángel Berna, bailarín.
* Lola Herrera, actriz.
* Rosa María Calaf, periodista.
* Cayetano Rivera, torero.
* Miguel Pardeza, futbolista.
* Ángel Expósito, periodista.
* 2024: Rozalén, cantaire.
* 2025: Ainhoa Arteta, soprano.

## Referencias
Caballet de sant Antón

**Caballet de sant Antón** puet fer referencia a dos especies d'a orden d'os Mantodea:

* ***[[Iris oratoria]]***, especie d'insecto d'a familia Eremiaphilidae y o chenero *[[Iris (Animal)|Iris]]*.
* ***[[Mantis religiosa]]***, especie d'insecto d'a familia Mantidae y o chenero *[[Mantis]]*.
Siege at Red River

***Siege at Red River*** (títol orichinal en anglés, en aragonés ***Seche en Red River***, estrenada en Aragón con o suyo títol traduciu enta lo castellano como ***Asedio en Río Rojo***) ye una cinta de cine de western de cine estausunidense estrenada l'anyo 1954, dirichida por Rudolph Maté seguntes un guión adaptau por Sydney Boehm (basau en una historia de J. Robert Bren y Gladys Atwater(, con una banda sonora orichinal de Lionel Newman, una dirección de fotografía d'Edward Cronjager, una producción cinematografica de Leonard Goldstein ta la productora cinematografica Panoramic Productions y un elenco d'o cual en fan parte Van Johnson, Joanne Dru, Richard Boone, Craig Hill, Milburn Stone, John Cliff, Jeff Morrow, Rico Alaniz, Robert Burton, Pilar Del Rey y Ferris Taylor, entre d'atros.

En 1865, casi a la fin d'a Guerra Civil d'os Estaus Unius, un oficial de l'exercito d'os Estaus Confederaus d'America, que se fa decir Jim Farraday, y un sarchento que se fa decir Benji, vestius de civil, transportan en Ohio una ametralladora Gatling robada enta las linias confederadas. Troban a una mesacha, Nora Curtis, con o carro bozau, y l'aduyan a desenlorar-lo. A mesacha se clama Nora Curtis, ye enfermera y odia a los rebels. Cuan plegan en o lugar amanau con Nora, dispertan as sospeitas de Frank Kelso, un detective de l'achencia Pinkerton que busca l'ametralladora robada y se troban sin posibilidat de continar camín con ella, dica que finalment la sacan d'o lugar amagada en o carro de Nora. En o tiempo que han estau en o lugar, Jim y Nora s'han enamorau, pero ixo cambia cuan Nora decubre que l'han emplegau ta sacar l'ametralladora. Pero a qui heban contractau pagando-le como guía los enganya, lis roba l'ametralladora y la vende a los indios, que atacan o fuerte. Jim y Kelso se veyen obligaus a cooperar si no quieren que se faga una mortalera.

A cinta s'ambienta en 1865 en Ohio y las suyas escenas se filmoron en Moab (Utah) y en Durango (Colorado), amás d'en os RKO-Pathé Studios en Culver City (California).

## Elenco

## Se veiga tamién
* Cine en 1954.
* Cintas de 1954.

## Referencias

## Vinclos externos
*  ''Siege at Red River'' en Internet Movie Database.
Kecskemét

**Kecskemét** ye una ciudat hongara. Ye la capital d'o condau de Bács-Kiskun. 

## Referencias

## Vinclos externos
Zalaegerszeg

**Zalaegerszeg** ye una ciudat hongara. Ye la capital d'o condau de Zala y teneba 55.037 habitants en 2021. 

## Referencias

## Vinclos externos
Salgótarján

**Salgótarján** ye una ciudat hongara. Ye la capital d'o condau de Nógrád. 

## Referencias

## Vinclos externos
Aguaviva de la Vega

**Aguaviva de la Vega** ye un lugar d'a provincia de Soria (Castiella y Leyón), situau en o municipio d'Almaluez.
Amayas

**Amayas** ye un lugar d'a provincia de Guadalachara (Castiella-La Mancha) situau en o municipio de Tartanedo.
Cillas

**Cillas** ye un lugar d'a provincia de Guadalachara (Castiella-La Mancha) situau en o municipio de Rueda de la Sierra.
Ilesia de Sant Miguel Arcánchel de Belmont de Gracián

A **ilesia de Sant Miguel Arcánchel de Belmont de Gracián** ye una ilesia que se troba en Belmont de Gracián (Comunidat de Calatayú, Aragón). Perteneixe a l'arcipestrau de Calatayú en a diocesi de Tarazona.

## Vinclos externos
*  Ficha en www.gcatholic.org
Ilesia d'a Natividat de Nuestra Sinyora d'Alfama d'Aragón

A **ilesia d'a Natividat de Nuestra Sinyora d'Alfama d'Aragón** ye una ilesia que se troba en Alfama d'Aragón (Comunidat de Calatayú, Aragón). Perteneixe a l'arcipestrau d'Alto Xalón en a diocesi de Tarazona.

## Vinclos externos
*  Ficha en www.gcatholic.org
Biratnagar

**Biratnagar** (en nepalí *विराटनगर उपमहानगरपालिका*) ye una ciudat de Nepal. A suya población en 2011 yera de 201.125 habitants. 

## Referencias

## Vinclos externos
Deukhuri

**Deukhuri** (en nepalí *देउखुरी*) ye una ciudat de Nepal. A suya población en 2021 yera de 674.993 habitants. 

## Referencias

## Vinclos externos
Prefectura d'Aichi

A **prefectura d'Aichi** (愛知県 *Aichi-ken*) ye una prefectura chaponesa ubicada en a isla d'Honshu (Chapón). A suya capital ye la ciudat de Nagoya. 

## Referencias
Nagoya

**Nagoya** (名古屋市, en chaponés) ye una ciudat chaponesa en a rechión de Chubu y prefectura d'Aichi, de la que ye la suya capital. Teneba una población de 2.326.844 en 2021. 

## Referencias
She Said (cinta)

:*Iste articlo ye sobre una cinta dramatica estausunidense de l'anyo 2022; ta atros usos, se veiga *'She Said***.


***She Said*** (títol orichinal en [[Idioma anglés|anglés]], en [[Idioma aragonés|aragonés]] ***Ella dició***, estrenada en [[Aragón]] con o títol en [[Idioma castellano|castellano]] d***'Al descubierto***, en aragonés ***Esclafinau**') ye una cinta de cine de drama coproducida por o cine estausunidense y lo cine chaponés estrenada l'anyo 2022, con una banda sonora orichinal de Nicholas Britell, una dirección de fotografía de Natasha Braier, una producción cinematografica de Dede Gardner y Jeremy Kleiner ta las productoras Annapurna Pictures y Plan B Entertainment y un elenco d'o cual en fan parte, entre d'atros actors, Carey Mulligan, Zoe Kazan, Dalya Knapp, Emery Ellis Harper, Patricia Clarkson, Andre Braugher, Frank Wood, Tom Pelphrey, Adam Shapiro, Jennifer Ehle, Samantha Morton y Angela Yeoh.

Jodi Kantor ye una periodista d'o *[[New York Times]]* en 2017, a qui dicen que l'actriz Rose McGowan ha estau agredida sexualment por o productor Harvey Weinstein. Cuan preba de charrar con l'actriz, ista en primeras no accepta pero finalment li explica que Weinstein la heba violau cuan teneba 23 anyos. A periodista charra tamién con as actrices Ashley Judd y Gwyneth Paltrow, que tamién li explican as suyas situacions con o productor pero no quieren que lo suyo nombre amaneixca publicau en relación con ixe tema, en temer consecuencias enta la suya carrera cinematografica. Kantor recluta a la periodiata Megan Twohey ta que l'aduye con a investigación y prencipian a contactar con mullers que heban treballau con Weinstein, y bell una lis diz que no en puet charrar en haber sinyau un alcuerdo de cnfidencialidat. Cuan charran con Linda Fairstein, miembro d'a Fiscalía cuan s'heban sinyau ixos alcuerdos, troban poca cooperación, descubrindo que Weinstein teneba vinclos socials con ella. Tamién contactan con antigas asistents de Weistein, Rowena Chiu, Zelda Perkins y Laura Madden, qui lis confirman comportamientos poco apropiaus y dica una atra violación. Cuan Weinstein conoix a existencia d'a investigación, niega cualsiquier acusación, pero a la fin, presionau por a immediata publicación d'un articlo explicando-lo tot, reconoix bella implicación, se desincusa por cualsiquier danyo produciu y anuncia una renuncia a lo suyo puesto en a suya productora, The Weinstein Company, pero finalment o *New York Times* publica l'anuncio lo 5 d'octubre de 2017.

A cinta s'ambienta en Nueva York (Nueva York) en 2017, y las suyas escenas se filmoron en ixa mesma ciudat.

Ye una cinta que ha recibiu cuantos premios y nominacions, en destacando una nominación a los Premios Globos d'Oro en 2023 mientres a 80<sup>ena</sup> edición d'os premios (Millor Actriz Segundaria); y dos nominacions a los Premios BAFTA ixe mesmo anyo en a suya 78<sup>ena</sup> edición (Millor Actriz Segundaria y Millor Guión Adaptau).

## Elenco

## Se veiga tamién
* Cine en 2022.
* Cintas de 2022.

## Referencias

## Vinclos externos
*  ''She Said'' en Internet Movie Database.
*  ''She Said'' en Rotten Tomatoes.
*  ''She Said'' en Metacritic.
Prefectura d'Ehime

A **prefectura d'Ehime** (愛媛県 *Ehime-ken*) ye una prefectura chaponesa ubicada en a isla de Shikoku. A suya capital ye la ciudat de Matsuyama. 

## Referencias
Antonio Suárez Oriz

**Antonio Suárez Oriz** (Zaragoza, 13 de noviembre de 1953) ye un avogau y politico aragonés que estió consellero de Politica Territorial y Interior d'o Gubierno d'Aragón.

## Biografía
Naixiu de Zaragoza o 13 de noviembre de 1953, se licenció en Dreito por a Universidat de Zaragoza entre os anyos 1972 y 1977. Dende 1980 dica 2019 estió letrau d'a Federación d'Empresarios d'o Metal de Zaragoza y dimpués docent en cursos de cherents d'empresas, relacions laborals y mandos intermedios de cuantas organizacions empresarials. Entre os anyos 1987 y 2003 estió concellero en o Concello de Zaragoza y dende 1995 tenient d'alcalde, estando a partir de 1999 portavoz d'o suyo grupo municipal y dende 2000 primer tenient d'alcalde.

Estió deputau en as Corz d'Aragón en as lechislaturas VI, VII, VIII y IX, entre os anyos 2003 y 2019. En iste periodo estió portavoz d'o suyo grupo parlamentario de 2003 a 2008, vicepresident segundo d'a mesa d'as Corz d'Aragón en 2019 y consellero de Politica Territorial y Interior d'o Gubierno d'Aragón mientres a VIII lechislatura.

## Referencias
Honshu

**Honshu** (本州, en chaponés) ye una isla que se troba en l'Oceano Pacifico. Con alto u baixo 100 millons d'habitants y 227.942,41 km2 ye la isla mas poblada y con mayor superficie de Chapón.

## Referencias

## Vinclos externos
Francisco Bono Ríos

**Francisco Bono Ríos**, conoixiu como **Paco Bono** (Zaragoza, 1945 - 7 de chunio de 2022) estió un economista y politico aragonés que estió consellero d'Economía y Hicienda, Economía, Hicienda y Comercio y Economía y Emplego en diferents executivos d'o Gubierno d'Aragón.

## Biografía
Paco Bono naixió de Zaragoza en 1945, licenciando-se en 1971 en Ciencias Economicas por a Universidat de Barcelona y obtenendo o grau de doctor por a mesma universidat en 1977. Estió un d'os fundadors d'a Facultat de Ciencias Economicas y Empresarials d'a Universidat de Zaragoza, a on exerció primero como profesor agregau de Macroeconomía y dimpués como profesor titular d'Economía Aplicada, impartindo Politica Economica. Tamién estió fundador en 1981 d'o Colechio d'Economistas d'Aragón.

Desarrolló a suya carrera profesional como economista en Ibercaja, a on estió chefe d'Estudios y Comunicación y vicepresident dica a suya chubilación en 2010. Amás fació parti d'o consello d'administración de diferents sociedaz como a plataforma lochistica PLAZA u Aramón.

En a Deputación Cheneral d'Aragón ocupó o puesto de consellero d'Economía y Hicienda en 1982 y consellero d'Economía, Hicienda y Comercio dica 1983 en os primers gubiernos autonomicos de Gaspar Castellano y de Gastón y Juan Antonio de Andrés. En 2011 tornaría a ocupar o puesto de consellero d'Economía y Emplego dica 2015 en o gubierno d'a popular Luisa Fernanda Rudi.

## Referencias

## Vinclos externos
*  Francisco Bono Ríos. Consejo General de Economistas.
Rafael Fernández de Alarcón Herrero

**Rafael Fernández de Alarcón Herrero** (Madrit, abril de 1947) ye un incheniero y politico espanyol que estió consellero d'Obras Publicas, Urbanismo, Vivienda y Transporte d'o Gubierno d'Aragón.

## Biografía
Naxiu de Madrit en abril de 1947, ye incheniero de Camins, Canals y Puertos y diplomau en Dirección Cheneral de Empresas. Entre os anyos 1989 y 1993 estió director cheneral d'Ordenación d'o Territorio y
Urbanismo d'a Deputación Cheneral d'Aragón en os gubiernos d'o PAR de Gómez de las Roces y Eiroa, empentando y disenyando por ixas envueltas a primera lei d'ordenación d'o territorio d'Aragón. Antis d'ixo heba estau chefe d'o Servicio de Trafico y Transporte en o Concello de Zaragoza.

Estió consellero d'Obras Publicas, Urbanismo, Vivienda y Transporte d'o Gubierno d'Aragón entre 2011 y 2015 mientres a presidencia d'a popular Luisa Fernanda Rudi.

## Referencias

## Vinclos externos
*  Rafael Fernández de Alarcón. El Blog de la RSC
Hokkaido

**Hokkaido** (北海道 *Hokkaido*) ye una prefectura chaponesa y la mayor isla d'o norte d'o país. A suya capital ye la ciudat de Sapporo. 

## Referencias
Prefectura d'Hyogo

A **prefectura d'Hyogo** (兵庫県 *Hyogo-ken*) ye una prefectura chaponesa ubicada en a isla d'Honshu (Chapón). A suya capital ye la ciudat de Kobe. 

## Referencias
Fukuoka

**Fukuoka** (福岡市, en chaponés) ye una ciudat chaponesa en a rechión de Kyushu y prefectura de Fukuoka, de la que ye la suya capital. Teneba una población de 1.603.043 habitants en 2021. 

## Referencias
Prefectura de Fukuoka

A **prefectura de Fukuoka** (福岡県 *Fukuoka-ken*) ye una prefectura chaponesa ubicada en a isla de Kyushu. A suya capital ye la ciudat de Fukuoka. 

## Referencias
Prefectura d'Osaka

A **prefectura d'Osaka** (大阪府 *Osaka-fu*) ye una prefectura chaponesa altament urbanizada en a isla d'Honshu (Chapón). A suya capital ye la ciudat d'Osaka. 

## Referencias
Sapporo

**Sapporo** (札幌市 en chaponés, サッ・ポロ・ペッ en ainu) ye una ciudat chaponesa en a rechión de Hokkaido y prefectura de Hokkaido, de la que ye la suya capital. Teneba una población de 1.961.690 habitants en 2021. 

## Referencias
Flammes sur l'Adriatique

***Flammes sur l'Adriatique*** (títol orichinal en francés, en aragonés ***Flamas en l'Hadriana***, estrenada en Aragón con o títol en castellano de ***Llamaradas en el Adriático***, en aragonés ***Flamadas en l'Hadriana***) ye una cinta de cine belico coproducida por o cine francés y lo cine yugoslavo estrenada l'anyo 1968, dirichida por Alexandre Astruc seguntes un guión orichinal de Meša Selimović, Jean Curtelin y Vladimir Balvanović, con una banda sonora orichinal de Pierre Jansen, una dirección de fotografía de Miroljub Dikosavljević y Jean-Jacques Rochut, una producción cinematografica d'André Génovès ta las productoras Les Films de la Boétie y Studio Film y un elenco d'o cual en fan parte, entre d'atros actors, Gérard Barray, Claudine Auger, Raoul Saint-Yves, Relja Basic, Branko Spoljar, Milos Kandic, Zvonko Lepetic, Muris Orucevic, Sven Bihler, Aleksandar Cakic, Pero Vrca, Tatjana Beljakova y Antonio Passalia.

En abril de 1941 un tenient de l'Armada Reyal Yugoslava plega enta lo suyo destín, o destructor *[[Zagreb (destructor)|Zagreb]]*. Bien luego amuestra la suya preocupación porque lo Tercer Reich invada Yugoslavia y los faga dentrar en a Segunda Guerra Mundial, pero lo comendant d'o barco y la mayor parte d'os oficials no pareixen estar masiau convencius d'un ataque alemán. O tenient afirma que él ye disposau a luitar por o suyo país, pero bel uns d'os oficials no pareixen tampoco estar tan disposaus. De rapiconte, avions d'a *[[Luftwaffe]]* atacan o barco, fendo-se evident que s'ha cumpliu o temor d'o tenient, la invasión de Yugoslaia. Como consecuencia de l'ataque, o destructor padeixe bels estropicios y fer una reparación d'urchencia en a mar no pareixe posible, asinas que marchan enta la costa, a un puerto a on bi ha un arsenal de l'Armada Reyal en o cual, seguntes diz o comandant d'o barco que li han comunicau, existe la pieza que amenistan. Pero cuan plegan enta lo suyo destín, l'arsenal ye zarrau y lo tenient comprén que bella cosa no funciona bien. En tornar en o barco, lo comandant diz haber recibiu órdens d'entregar o *Zagreb* a los alemans, pero lo tenient li demana marchar enta Malta ta unir-se a la *[[Royal Navy]]* britanica, como ordenaban as instruccions chenerals anteriors a l'ataque alemán. Atamas d'ixo, lo comandant ordena marchar enta un puerto controlau por os alemans, y malas que i plegan, o tenient y bels mariners que heban manifestau o suyo refirme a lo tenient son arrestaus. Pero una mesacha que heba trobau o tenient en o primer puerto y que fuyiba d'os nazis decide aduyar-lo.

A cinta s'ambienta en 1941 en Yugoslavia (en l'actual Croacia) y en a mar Hadriana, mientres a Segunda Guerra Mundial.

## Elenco

## Se veiga tamién
* Cine en 1968.
* Cintas de 1968.

## Referencias

## Vinclos externos
*  ''Flammes sur l'Adriatique'' en Internet Movie Database.
Stratton (cinta)

:*Iste artico ye sobre una cinta britanica de cine d'intriga d'acción de l'anyo 2017; ta atros usos, se veiga *'Stratton***.


***Stratton**' (títol orichinal, estrenada en Aragón con ixe mesmo títol) ye una cinta de cine d'intriga d'acción coproducida por o cine britanico y lo cine alemán estrenada l'anyo 2017, dirichida por Simon West seguntes un guión adaptau por Duncan Falconer y Warren Davis II (basau en o protagonista d'a serie de novelas *Stratton*, de Duncan Falconer), con una banda sonora orichinal de Nathaniel Méchaly, una dirección de fotografía de Felix Wiedemann, una producción cinematografica de Matthew Jenkins ta la productora cinematografica GFM Films y un elenco formau por Dominic Cooper, Gemma Chan, Austin Stowell, Tyler Hoechlin, Tom Felton, Thomas Kretschmann, Olegar Fedoro, Derek Jacobi, Connie Nielsen, Jake Fairbrother y Yuri Kolokolnikov, entre d'atros actors.

O sarchento John Stratton d'o *[[Special Boat Service]]* ha dirichiu una operación quq he fracasau ta destruyir un arma biolochica en Irán, porque lis han preparau una trampa. Descubre que han serviu como desincusa ta amagar o robo de l'arma biolochica por un grupo terrorista, y sospeita d'a existencia d'un informador amagau en a intelichencia britanica. Descubren que lo chefe d'o grupo terrorista ye Grigory Barovsky, un antigo espía d'a Unión Sovietica que aparentment heba muerto fa 20 anyos. Descubren tamién que un fabricant d'armas li ha fabricau cuatre drons ta poder ixeminarl'arma biolochica, y siguen a los terroristas enta Roma, ta descubrir astí que a on piensan atacar os terroristas ye en Londres. Tornaus en Londres, localizan un autobús de dos pisos robau que ha de servir la lanzar automaticament l'arma cuan plegue enta un puesto concreto.

A cinta s'ambienta en a suya epoca actual (2017) en Irán, en Roma (Italia) y Londres (Reino Uniu). As suyas escenas se filmoron en Roma (Ciudat metropolitana de Roma) en Italia y en Londres (Gran Londres) en o Reino Uniu.

## Elenco

## Se veiga tamién
* Cine en 2017.
* Cintas de 2017.

## Referencias

## Vinclos externos
*  ''Stratton'' en Internet Movie Database.
*  ''Stratton'' en Rotten Tomatoes.
Paul Gleason

**Paul Xavier Gleason**, naixiu de Jersey City (Nueva Jersey, Estaus Unius) o 4 de mayo de 1939 y muerto en  Burbank (California, Estaus Unius) o 27 de mayo de 2006, estió un actor estausunidense, activo en o cine estausunidense dende primerías d'os anyos 1960 dica la suya muerte a causa d'un cáncer.

D'entre la suya filmografía, pueden mencionar-se bellas cintas a on i treballó, como *[[The Secret War of Harry Frigg]]* (1968, Jack Smight), *[[Little Laura and Big John]]* (1973, Luke Moberly y Bob Woodburn), *[[Fort Apache, The Bronx]]* (1981, Daniel Petrie), *[[Tender Mercies]]* (1983, Bruce Beresford), *[[Morgan Stewart's Coming Home]]* (1987, Paul Aaron y Terry Winsor), *[[Die Hard]]* (1988, John McTiernan), *[[Miami Blues]]* (1990, George Armitage), *[[I Love Trouble (cinta de 1994)|I Love Trouble]]* (1994, Charles Shyer), *[[Shadow Conspiracy]]* (1997, George Pan Cosmatos), u *[[National Lampoon's Van Wilder]]* (2002, Walt Becker).

## Filmografía
### Cintas

### Series de televisión

## Referencias

## Se veiga tamién
* Cintas interpretadas por Paul Gleason.

## Vinclos externos
*  Paul Gleason en Internet Movie Database.
*  Paul Gleason en TCM Movie Database.
*  Paul Gleason en Find a Grave.
Matthew Macfadyen

**David Matthew Macfadyen**, naixiu de Great Yarmouth (Norfolk, Reino Uniu) lo 17 d'octubre de 1974, ye un actor britanico, activo en o cine britanico y internacional dende meyaus d'os anyos 1990 y con cuantos premios y nominacions recibius mientres a suya carreta interpretativa.

D'entre la suya filmografía como actor, pueden detacar-se bellas cintas a on i ha actuau, como *[[Enigma (cinta de 2001)|Enigma]]* (2001, Michael Apted), *[[The Reckoning (cinta de 2004)|The Reckoning]]* (2004, Paul McGuigan), *[[Death at a Funeral (cinta de 2007)|Death at a Funeral]]* (2007, Frank Oz), *[[Frost/Nixon (cinta)|Frost/Nixon]]* (2008, Ron Howard), *[[Robin Hood (cinta de 2010)|Robin Hood]]* (2010, Ridley Scott), *[[The Three Musketeers (cinta de 2011)|The Three Musketeers]]* (2011, Paul W. S. Anderson), *[[The von Trapp Family: A Life of Music]]* (2015, Ben Verbong), *[[Operation Mincemeat (cinta)|Operation Mincemeat]]* (2021, John Madden) u *[[Holland (cinta)|Holland]]* (2025, Mimi Cave).

## Premios
En 2024, mientres a 81<sup>ena</sup> edición d'os Premios Globos d'Oro, recibió un Premio Globo d'Oro a lo Millor Actor Segundario en Serie de Televisión, Miniserie u Telefilm por a suya actuación en a serie de televisión *[[Succession (serie de televisión)|Succession]]*.

## Filmografía
### Cintas

### Series de televisión

## Referencias

## Se veiga tamién
* Cintas interpretadas por Matthew Macfadyen.

## Vinclos externos

*  Matthew Macfadyen en Internet Movie Database.
Antonio Plano Aznárez

**Antonio Plano Aznárez**, naixiu de Lobera d'Onsella (Cinco Villas, Aragón) o 24 de mayo de 1896 y asasinau o 5 d'octubre de 1936 en Uncastiello (Cinco Villas, Aragón), estió un politico aragonés, militant d'o Partido Socialista Obrero Español y d'a Unión General de Trabajadores, que estió alcalde d'Uncastiello dende las eleccions municipals espanyolas de 1931 dica la suya detención por as autoridaz golpistas poco dimpués d'o golpe d'estau. En ixe momento yera tamién vicepresident d'a Deputación Provincial de Zaragoza, presidida por Manuel Pérez-Lizano y Pérez, qui heba estau asasinau en agosto.
Mary Kay Place

**Mary Kay Place**, naixida de Tulsa (Oklahoma, Estaus Unius) o 23 de setiembre de 1947, ye una actriz, cantaire, directora cinematografica y productora estausunidense, activa en o mundo d'a musica y d'o cine estausunidenses dende meyaus d'os anyos 1970 y con cuantos premios cinematograficos y musicals recibius mientres a suya carrera artistica.

D'entre la suya filmografía como actriz, pueden destacar-se bellas cintas a on i ha treballau, como *[[New York, New York (cinta de 1977)|New York, New York]]* (1977, Martin Scorsese), *[[Private Benjamin (cinta de 1980)|Private Benjamin]]* (1980, Howard Zieff), *[[The Big Chill (cinta)|The Big Chill]]* (1983, Lawrence Kasdan), *[[Bright Angel]]* (1990, Michael Fields), *[[Captain Ron]]* (1992, Thom Eberhardt), *[[The Rainmaker (cinta de 1997)|The Rainmaker]]* (1997, Francis Ford Coppola), *[[Being John Malkovich]]* (1999, Spike Jonze), *[[Sweet Home Alabama (cinta)|Sweet Home Alabama]]* (2002, Andy Tennant), *[[It's Complicated (cinta)|It's Complicated]]* (2009, Nancy Meyers), *[[The Breakup Girl]]* (2015, Stacy Sherman), u *[[The Prom (cinta)|The Prom]]* (2020, Ryan Murphy).

## Filmografía
### Cintas

### Series de televisión

## Referencias

## Se veiga tamién
* Cintas interpretadas por Mary Kay Place.

## Vinclos externos
*  Mary Kay Place en Internet Movie Database.
Seraphim Falls

***Seraphim Falls*** (títol orichinal en anglés, en aragonés ***Cataractas Seraphim***, estrenada en Aragón con o títol en castellano d***'Enfrentados***, en aragonés ***Alcontraus***) ye una cinta de cine de western dramatico de cine estausunidense estrenada en 2006, dirichida por David Von Ancken seguntes un guión orichinal d'él mesmo y d'Abby Everett Jaques, con una banda sonora orichinal de Harry Gregson-Williams, una dirección de fotografía de John Toll, una producción cinematografica de Bruce Davey, David Flynn, John Limotte y Stan Wlodkowski ta las productoras Samuel Goldwyn Films, Destination Films y Sony Pictures Home Entertainment y un elenco d'actors formau por, entre d'atros, Liam Neeson, Pierce Brosnan, Michael Wincott, Xander Berkeley, Ed Lauter, Tom Noonan, Kevin J. O'Connor, John Robinson, Anjelica Huston, Angie Harmon, Robert Baker, Wes Studi, Jimmi Simpson, James Jordan, Nate Mooney, Shannon Zeller, Adon Cravens y Boots Southerland.

En 1868 Gideon se troba en as montanyas de Nevada minchando una liebre cuan ye atacau por un grupo dirichiu por Morsman Carver, un antigo coronel de l'exercito d'os Estaus Confederaus d'America, y formau por Pope, Hayes, Parsons y Kid, a qui Carver ha contractar ta cazar a Gideon. Iste ha resultau feriu en un brazo y s'extraye la bala con un cutiello Bowie. Gideon prepara una trampa ta atrayer a los suyos perseguidors y mata a Pope con o suyo cutiello, fuyindo enta lo disierto. Merca un caballo en una grancha, pero como cada vegada s'amanan mas os perseguidors, lis prepara una trampa ta onsos, a on queda empalau Kid, a qui compasivament da muerte Carver. Troban a un ladrón de bancos a qui Gideon mata en defensa propia y Parsons decide albandonar ta levar o cuerpo d'o ladrón enta la ciudat y cobrar a recompensa, pero Carver li mata lo caballo antes de marchar. Gideon troba un grupo que ye construyindo una linia ferrea ta lo ferrocarril, que veyen que leva un caballo robau (lo caballo que ha pillau d'o ladrón muerto) y lo atan. Bien luego i plegan Carber y Harvey, y lis niegan que denguno no haiga veniu antes que éls, a la vegada que Gideon aproveita ta robar un caballo y fuyir. Cuan Carver y Harvey troban o caballo de Gideo muerto por a calor y destripa, Gideon salta dende l'interior d'o caballo y en a luita muere Harvey, trobando-se Carver y Gideon toz dos sin balas y remerando cualo ye lo motivo d'a gran enemistat entre éls.

A cinta s'ambienta en Nevada en 1858, y las suyas escenas se filmoron en Lordsburg, Santa Fe, Taos y atras localizacions en Nuevo Mexico) y localizacions en Arizona (incluyindo-ie Pirtleville y Willcox), Oregón y California.

Ye una cinta que ha recibiu bels premios y nominacions, encara que garra d'éls no fa parte d'os premios cinematograficos mas conoixius u destacaus.

## Elenco

## Se veiga tamién
* Cine en 2006.
* Cintas de 2006.

## Referencias

## Vinclos externos
*  ''Seraphim Falls'' en Internet Movie Database.
*  ''Seraphim Falls'' en Metacritic.
*  ''Seraphim Falls'' en Box Office Mojo.
*  ''Seraphim Falls'' en Rotten Tomatoes.
Prefectura d'Ibaraki

A **prefectura d'Ibaraki** (茨城県 *Ibaraki-ken*) ye una prefectura chaponesa ubicada en a isla d'Honshu (Chapón). A suya capital ye la ciudat de Mito. 

## Referencias
Prefectura de Kagawa

A **prefectura de Kagawa** (香川県 *Kagawa-ken*) ye una prefectura chaponesa ubicada en a isla de Shikoku. A suya capital ye la ciudat de Takamatsu. 

## Referencias
Prefectura de Kagoshima

A **prefectura de Kagoshima** (鹿児島県 *Kagoshima-ken*) ye una prefectura chaponesa situada a lo sud d'a isla de Kyushu. A suya capital ye la ciudat de Kagoshima. 

## Referencias
Half Past Dead

***Half Past Dead*** (títol orichinal en anglés, en aragonés ***Muerto y meyo***, estrenada en Aragón con o títol en castellano d***'Al filo de a muerte***, en aragonés ***En a muga d'a muerte***) ye una cinta de cine d'acción coproducida por o cine estausunidense y lo cine alemán estrenada l'anyo 2002, dirichida por Don Michael Paul seguntes un guión orichinal d'él mesmo, con una banda sonora orichinal de Tyler Bates, una dirección de fotografía de Michael Slovis, una producción cinematografica d'Elie Samaha, Steven Seagal y Andrew Stevens ta las productoras Franchise Pictures, Screen Gems, Half Dead Productions Inc. y Modern Media Filmproduktion, y un elenco que se composa, entre d'atros actors, por Steven Seagal, Morris Chestnut, Ja Rule, Nia Peeples, Tony Plana, Kurupt, Michael Taliferro, Claudia Christian, Linda Thorson, Bruce Weitz, Michael McGrady, Richard Bremmer, Hannes Jaenicke, Mo'Nique, Stephen J. Cannell, Matt Battaglia y Wiliam T. Bowers.

Sasha Petrosevitch ye un achent d'o Federal Bureau of Investigation de San Francisco a qui ordenan convertir-se en un ladrón d'autos. Lo contracta Nick Frazier ta treballar ta lo capo mafioso Sonny Eckvall, qui d'antes mas heba asasinau a la muller de Petrosevitch. Poco dimpués preparan una operación a cargo de l'achent Ellen Williams ta pillar a Nick, pero iste prencipia un tiroteyo y Petrosevitch queda feriu de gravedat. Cuan se recupera, contina como achent infiltrau y dentra en a garchola d'Alcatraz a on ye engarcholau Nick. En a garchola tamién se troba Lester McKenna, qui ha d'estar executau bien luego; iste heba feito fa 17 anyos un robo de 200 millons de dólars en lingoz d'oro que ha amagau y mai no ha dito a on. T'asistie a la execución han plegau bellas autoridaz, entre las cuals Jane McPherson, chuez d0a Cort Suprema. Pero lo día fixau ta la execución, plega en a isla d'Alcatraz un grupo de paracayidistas que en prenen o control y secuestran a toz os altos cargos y a McKenna. Son mandaus por Donny Johnson, l'aduyant de Frank Hubbard, o director d'a Oficina Federal de Garcholas, y o suyo obchectivo ye conoixer a on son amagaus os 200 millons de dólars en oro y apropiar-se'n. Tanimientres, no conoixen a existencia de Petrosevitch y la suya presencia en a garchola. Iste finalment confiesa a Nick que ye un achent federal y li demana aduya ta liberar a los secuestraus.

A cinta s'ambienta en San Francisco y atros puestos de California en a suya epoca actual (2002) y las suyas escenas se filmoron en Berlín (Alemanya).

Se tracta d'una cinta que ha recibiu bella nominación a bel premio, encara que ixo no ye un feito positivo, en tractar-se de nominacions a los Premios Golden Raspberry.

## Elenco

## Se veiga tamién
* Cine en 2002.
* Cintas de 2002.

## Referencias

## Vinclos externos
*  ''Half Past Dead'' en Internet Movie Database.
*  ''Half Past Dead'' en TCM Movie Database.
*  ''Half Past Dead'' en Rotten Tomatoes.
Fair Game (cinta de 1995)

:*Iste articlo ye sobre una cinta estausunidense de cine d'intriga d'acción estrenada l'anyo 1995; ta atros usos, se veiga *'Fair Game***.


***Fair Game*** (títol orichinal en [[Idioma anglés|anglés]], eb [[Idioma aragonés|aragonés]] ***Chuego limpio***, estrenada en [[Aragón]] con o títol de ***Caza legal**') ye una cinta de cine estausunidense de cine d'intriga d'acción estrenada l'anyo 1995, dirichida por Andrew Sipes seguntes un guión adaptau por Charlie Fletcher (basau en a novela *[[A Running Duck]]*, publicada por Paula Gosling en 1974), con una banda sonora orichinal de Mark Mancina, una dirección de fotografía de Richard Bowen y una producción cinematografica de Joel Silver ta la productora cinematografica Silver Pictures. Conta con un elenco formau por William Baldwin, Cindy Crawford, Steven Berkoff, Christopher McDonald, Miguel Sandoval, Johann Carlo, Salma Hayek, John Bedford Lloyd, Frank Medrano, Don Yesso, Jenette Goldstein, Paul Dillon, Olek Krupa, Gustav Vintas, Marc Macaulay, Gary Francis Hope, Antoni Corone, Kane Hodder, Sonny Carl Davis, Scott Michael Campbell y Dan Hedaya, entre d'atros actors.

Kate McQuean ye una avogada de Miami especializada en esvurcios. En o marco d'un d¡os suyos casos, demana que un barco que se troba ancorau en un puerto de Florida. O barco ye propiedat de de Emilio Juantorena, un delincuent, y qui lo fa servir ye Ilya Kazak, un antigo miembro d'a KGB que agora diriche a un grupo d'antigos achents adedicau a blanqueyar diners. Kate recibe una bala perdida que pareixe haber recibiu accidentalment, y lo caso li asignan a Max Kirkpatrick, un detective d'a policía de Miami. En haber fracasau l'atentau, que heba feito Juantorena, Kazak l'asasina, y contina buscando cómo asasinar a McQuean, a qui nomás da protección que Kirkpatrick. Sobreviven a un ataque en una residencia protechida y Kirkpatrick reclama la presencia d'o Federal Bureau of Investigation, pero Kazak mata a los autenticos achents, encara que Kirkpatrick torna a evitar l'asasinato de McQuean. Finalment, Kirkpatrick descubre que qui ye dezaga d'él y de McQuean son rusos, y marchan a traviés de Florida prebando de sobrevivir y de descubrir qui los ataca. Finalment McQuean para cuenta de que una d'as suyas clients en un caso d'esvurcio ye la muller de Juantorena. A situación se complica cuan Kazak consigue secuestrar a McQuean.

A cinta s'ambienta en a suya epoca actual (1995) en Miami y atros puestos de Florida, y las suyas escenas se filmoron en Coral Gables, Fort Lauderdale, Key Biscayne, Miami, Miami Beach y atros puestos de Florida.

Se tracta d'una cinta que ha recibiu bels premios y nominacions, encara que en realidat se tracta siempre de premios negativos, en a suya mayor parte Premios Golden Raspberry.

## Elenco

## Se veiga tamién
* Cine en 1995.
* Cintas de 1995.

## Referencias

## Vinclos externos
*  ''Fair Game'' en Internet Movie Database.
*  ''Fair Game'' en Box Office Mojo.
Mito

**Mito** (水戸市, en chaponés) ye una ciudat chaponesa en a rechión de Kanto y prefectura d'Ibaraki, de la que ye la suya capital. Teneba una población de 269.103 habitants en 2021. 

## Referencias
Knockout (cinta de 2011)

:*Iste articlo ye sobre una cinta de drama esportivo de boxeyo de cine eatausunidense y canadiense estrenada en [[2011]]; ta atros usos, se veiga *'Knockout***.


***Knockout*** (títol orichinal, con l'[[Anglicismos en aragonés|anglicismo]] d'o mundo d'o [[boxeyo]] referiu a un golpe que deixa fuera de combat, estrenada en [[Aragón]] con o títol en [[Idioma castellano|castellano]] de ***Nacido para luchar***, en [[Idioma aragonés|aragonés]] ***Naixiu ta luitar**') ye una cinta de cine de drama esportivo de boxeyo coproducida por o cine canadiense y lo cine alemán, estrenada l'anyo 2011 y dirichida por Anne Wheeler seguntes un guión orichinal de Joseph Nasser, con una banda sonora orichinal de Daniel Seguin, una dirección de fotografía de Peter Woeste, una producción cinematografica de Jack Nasser ta la productora cinematofgrafica Phase 4 Films y que conta con un elenco formau por, entre d'atros actors, Steve Austin, Daniel Magder, Jaren Brandt Bartlett, Emma Grabinsky, Tess Atkins, Samuel Patrick Chu, Julian Domingues, Scott Hylands, Janet Kidder, Sean Devine, Roman Podhura, Catherine Lough Hagquist, Adrian Formosa, Jay Jauncey, Benjamin Ratner y Bronwen Smith.

Matthew ye un adolescent nieto d'un antigo boxiador y que s'intresa por o boxeyo, cosa que a su mai no li cuaca. Sus pais l'han inscrito en un colechio nuevo y, encara que i fa amistaz, también troba l'enemistat d'Héctor Torres, qui ye lo campión de boxeyo infantil d'a escuela. Trobando que iste y los suyos amigos li fan acoso escolar, Dan Barnes decide protecher-lo. Dan, qui tamién estió boxiador profesional, treballa como personal de limpieza en a escuela, pero prencipia a entrenar a Matthew ta que sía capable de ganar a Héctor en un combat de boxeyo, porque en o suyo primer día en as clases de boxeyo d'a escuela golpió inapropiadament a Héctor, qui lo heba provocau, y l'expulsoron d'as clases. Cuan descubren que Dan ye entrenando a Matthew, li dan palleta a Dan, pero finalment Dan consigue que Matthew partecipe en un combat en o ring contra Héctor.

A cinta s'ambienta en bel puesto indeterminau d'Estaus Unius en a suya epoca actual (2011) y las suyas escenas se filmoron en Aldergrove, Mission y White Rock (Columbia Britanica) en Canadá y en Tacoma (Washingto) en Estaus Unius.

## Elenco

## Se veiga tamién
* Cine en 2011.
* Cintas de 2011.

## Referencias

## Vinclos externos
*  ''Knockout'' en Internet Movie Database.
*  ''Knockout'' en TCM Movie Database.
*  ''Knockout'' en Rotten Tomatoes.
A Breed Apart (cinta de 1984)

:*Iste articlo ye sobre una cinta estausunidense de cine de drama de l'anyo 1984; ta atros usos, se veiga *'A Breed Apart***.


***A Breed Apart*** (títol orichinal en [[Idioma anglés|anglés]], en [[Idioma aragonés|aragonés]] ***Una raza aparte***, estrenada en [[Aragón]] con o títol en [[Idioma castellano|castellano]] d***'En busca del águila***, en aragonés ***En busca de l'alica**') ye una cinta de cine estausunidense de cine de drama estrenada l'anyo 1984, dirichida por Philippe Mora seguntes un guión orichinal de Paul Wheeler, con una banda sonora orichinal de Maurice Gibb, una dirección de fotografía de Geoffrey Stephenson, una producción cinematografica de Dan Allingham, John Daly y Derek Gibson ta las productoras Hemdale, Sagittarius Productions y Cinema '84, y un elenco que se composa de Rutger Hauer, Powers Boothe, Kathleen Turner, Donald Pleasence, Andy Fenwick y Brion James, entre d'atros actors.

JP Whittier ye un cabalero coleccionista de uevos d'aus obsesionau por conseguir ta la suya colección dos uevos d'una rara especie d'alicas que nomás nidifica que en una isla privada propiedat de Jim Malden, un veterano d'a guerra de Vietnam. Contacta con Mike Walker, un conoixiu alpinista que amenista diners ta financiar a suya expedición enta una montanya y li ufre 200.000 dólars ta que simule estar un fotografo de naturaleza  consiga dentrar en a isla, escalar a paretada a on nidifican las alicas, apoderar-se d'os uevos y entregar-los. Walker plega en o puerto frent d'a isla, a on troba a Stella Clayton, a propietaria d'a botiga local, qui li diz que Malden no deixa que denguno no dentre en a isla, plegando mesmo a disparar contra éls. Chustament iste acaba de disparar contra dos cazadors que i heban desembarcau, y lo fillo de Stella está bien intresau por Clayton, a qui considera un heroi. Cuan Malden plega en a botiga, l'ataca un grupo de cazadors, y nomás se salva que gracias a l'aduya de Walker, qui dimpués se presenta en a isla y consigue remanir-ie gracias a ixa aduya. Walker descubre que Malden ye enamorau de Stella y l'empenta ta que li diga, a la vegada que poquet a poquet prencipia a estar o suyo amigo y a compartir as suyas ideyas sobre la protección d'a naturaleza.

A cinta s'ambienta en a suya epoca actual (1984) en bel puesto indeterminau d'Estaus Unius, y las suyas escenas se filmoron en Asheville, Chimney Rock y Lake Lure  (Carolina d'o Norte).

## Elenco

## Se veiga tamién
* Cine en 1984.
* Cintas de 1984.

## Referencias

## Vinclos externos
*  ''A Breed Apart'' en Internet Movie Database.
*  ''A Breed Apart'' en Rotten Tomatoes.